open-index/open-wikipedia-markdown huggingface dataset:
காபீர் கோட்

**காபீர் கோட்** (**Kafir Kot**) (; பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தின் தெற்கில் அமைந்த தேரா இஸ்மாயில் கான் மாவட்டத்தில் பாயும் சிந்து நதிக்கரையில் அமைந்த பைலட் செரீப்  நகரத்தில் அமைந்துள்ளது. காபீர் கோட்டில் கிபி  ஏழாம் நூற்றாண்டு காலத்திய இந்து ஷாகி மன்னர்கள் எழுப்பிய இந்துக் கோயில்கள் இங்குள்ளது. 1915-ஆம் ஆண்டில் மியான்வலி மாவட்ட கெஜட் புத்தகத்தில், காபீர் கோட் பகுதிகளில் உள்ள தொன்மையான இந்து கோயில்களால், இப்பகுதி கணிசமான முக்கியத்துவம் மற்றும் பழமையான இந்து நாகரிகம் இருந்ததற்கான அறிகுறிகள் கொண்டிருந்தது எனக்குறித்துள்ளது. It is located at 32°30'0N 71°19'60E

இதனை 1947-இல் பாகிஸ்தான் விடுதலைக்கு முன்னரே, பாகிஸ்தானியர்கள், இந்த இந்துக் கோயில் தொகுதிகளை, பாவிகளின் கட்டிடங்கள் என்ற பொருளில் காபீர் கோட்  என அழைத்ததுடன், இந்த பழமையன  இந்துக் கோயில் கட்டிடங்களை சிதைத்தனர்.
## பிரித்தானிய அருங்காட்சியகத்தில் உள்ள காபீர் கோட்டின் சிதிலங்கள்
காபீர் கோட் தொல்லியல் களத்தின் தொல் பொருட்கள் பிரித்தானிய அருங்காட்சியகத்தில் காட்சிப்படுத்தப்பட்டுள்ளது.

## இதனையும் காண்க
* இந்து ஷாகி
* தேரா இஸ்மாயில் கான் மாவட்டம்
## மேற்கோள்கள்

## வெளி இணைப்புகள்
*Site map of ruins - University of Pennsylvania.
*Temples Along the Indus.

பகுப்பு:பாகிசுத்தானில் உள்ள தொல்லியல் களங்கள்
*
*
சாராபினா நான்சி

**சாராபினா நான்சி** *(Sarafina Nance)* ஓர் அறிவியலாளரும் அறிவியல் பரப்புரையாளரும் ஆவார். இவர் பெர்க்கேலியில் உள்ள கலிபோர்னியா பல்கலைக்கழகத்தில் வானியற்பியலாளராக உள்ளார். இவர் அண்டவியலிலும் மீ விண்மீன் வெடிப்பிலும் சிறப்புத் தகைமை பெற்றுவருகிறார். இவர் சமூக ஊடகப் பயன்பாட்டாளர். இவர் அதில் வானியற்பியலாளருடன் பேசி செயல் முனைப்பு ஊட்டுகிறார். இவர் பெண்களின் நலவாழ்வு, அறிவியல், தொழில்நுட்பம், பொறியியல், கணிதவியல் முன்னேற்றம் ஆகியவற்றுக்காகவும் போராடுகிறார்.
## இளமையும் கல்வியும்
நான்சி டெக்சாசில் உள்ள ஆசுட்டினில் வளர்ந்தார்ரிஅருக்கு இளமையிலேயே சூரியக் குடும்பத்தின் பேரில் பற்றுதல் ஏற்பட்டுள்ளது. எனவே இவர் பள்ளியில் இருந்து திரும்பும்போது வானொலியில்  *அன்றைய விண்மீன்*  நிகழ்ச்சியைக் கேட்டுக் கொண்டே வருவார்..  இவரது புனித சுட்டீவன் பிசுகோபல் உயர்நிலைப் பள்ளி இயற்பியல் ஆசிரியரான பிராங்கு மிக்கன் தன் விண்வெளி அறிவியலை விரும்ப வைத்தார் என இவர் கூறுகிறார்.

## தேர்ந்தெடுத்த வெளியீடுகள்

* 
*  
*  

## மேற்கோள்கள்

## வெளி இணைப்புகள்

* 
* Sarafina Nance at University of California, Berkeley, Department of Astronomy
* 
*Constellations - Here’s Why Zodiac Constellations Are Still Used in Astronomy

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கப் பெண் அண்டவியலாளர்கள்
வாசகன் (இதழ்)

**வாசகன்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், சென்னையில் இருந்து வெளிவந்தத  இதழ் ஆகும்.

## வரலாறு
வாசகன் இதழ் 1973 செப்டம்பரில் சென்னையில் துவக்கப்பட்டு வெளியானது. இது ‘மெட்ராஸ் யூத் ஃபோரம்' என்ற அமைப்பின் வெளியீடாக வெளிவந்தது. இது மாலன், அக்ரிஷ் என இருவரையும் ஆசிரியர்களாகக் கொண்டிருந்தது. இதை பத்திரிகை என்றுகூட அவர்கள் சொல்ல விரும்பவில்லை. ஒரு தமிழ் இலக்கிய வரிசை ('எ டமில் லிட்டரரி ஸிரீஸ்’) என்று அறிவித்துக் கொண்டார்கள். 

வாசகனின் முதல் இதழ் 1973 செப்டம்பரில் வெளியாயிற்று. இதன் ஏழாவது இதழ் 1976 ஆகத்தில் வெளியானது. ஒவ்வொரு இதழிலும் தரமான கவிதைகளையும், வித்தியாசமான சிறுகதைகளையும், கவிதை, கலை சம்பந்தமான சிந்தனைக் கட்டுரைகளையும் வெளியிட்டுள்ளது. தமிழில் ஆங்கிலத்தைக் கலந்து எழுதுவதில்  இந்த இதழ் உற்சாகம் காட்டியது. இதில் வந்த சில தலைப்புகள் ஆங்கிலத்திலேயே இருந்தன. PERVERT பாண்டியனின் A to Z (இது இலக்கிய அக்கப்போர் பகுதி); ‘SORRY FOR THE DISTURBANCE’ ( ஆசிரியர் குறிப்புகள்). சில கவிதைகள், கதைகள் ஆங்கிலத்திலேயே தலைப்பு பெற்றிருந்தன.

எழுத்தாளர்கள், கவிஞர்கள் வரைந்த புதுமை ஓவியங்களை சில இதழ்களின் அட்டைச் சித்திரமாக வாசகன் அச்சிட்டு அவர்களது முயற்சியை ஊக்குவித்தது. எடுத்துக்காட்டாக, இரண்டாவது இதழில் பாலகுமாரன் வரைந்த ஓவியம், மூன்றாவது இதழ் அட்டையில் கல்யாண்ஜி ஓவியம் வெளியானது. 

இதன் ஏழாவது இதழ் தனிச்சிறப்புடன் வெளியானது. உண்மையில் அது ஒரு இதழாக அல்லாமல் ஒரு தனிப் புத்தகம் போல வெளியானது. அது பதினொரு சிறுகதைகளின் தொகுப்பாக வெளியிடப்பட்டது. வாசகன் ஒரு தலைமுறையின் பதினொன்று சிறுகதைகள் என்றே அது பெயரிட்டிருந்தது. 

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
ராம்நகர், வாராணாசி மாவட்டம்

**ராம்நகர்** (**Ramnagar**) இந்தியாவின் உத்தரப் பிரதேசம் மாநிலத்தில் பூர்வாஞ்சல் பிரதேசத்தில் உள்ள வாரணாசி மாவட்டம், வாரணாசி தாலுகாவில் அமைந்த நகராட்சி மன்றம் ஆகும். இது வாரணாசி நகரத்திற்கு தென்கிழக்கில் 16 கிலோ மீட்டர் தொலைவில் உள்ளது. இந்நகரத்தில் காசி இராச்சியத்தின் ராம்நகர் கோட்டை அமைந்துள்ளது.
 

## வரலாறு

இராம்நகரத்தில் கங்கை ஆற்றின் கரையில் ராம்நகர் கோட்டையை மணற்கற்களால் 18-ஆம் நூற்றாண்டில் முகலாய கட்டிடக் கலை நயத்தில் நிறுவியவர் காசி இராச்சியத்தின் இறுதி மன்னர்  விபுதி நாராயண சிங் ஆவார்.
## இராமலீலை
ஆண்டுதோறும் காசி மன்னர் பரம்பரையினர் இராம்நகரில் நடத்தும் இராமலீலையின் போது ஆயிரக்கணக்கான மக்கள் திரள்வர். 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 3.624 எக்டேர் சதுர கிலோ மீட்டர் பரப்பளவும், 7729 குடும்பங்களும், 25 வார்டுகளும் கொண்ட இராம்நகர் நகராட்சியின் மொத்த மக்கள் தொகை  49132 ஆகும். மக்கள் தொகையில் ஆண்கள் 26071  மற்றும்  23061 பெண்கள் உள்ளனர். பாலின விகிதம் 1000 ஆண்களுக்கு 885 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 6,090 ஆகும். சராசரி எழுத்தறிவு  79.92%,   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே   5,340 மற்றும் 191   ஆகவுள்ளனர். இதன் மக்கள் தொகையில் இந்துக்கள் 75.99%, இசுலாமியர்கள் 23.41%, சீக்கியர்கள் 0.43%, கிறித்துவர்கள் 0.1% மற்றும் பிறர் 0.06%  ஆக உள்ளனர்.
## இதனையும் காண்க
* விபுதி நாராயண சிங்
* ராம்நகர் கோட்டை
* காசி நாடு

## மேற்கோள்கள்

## வெளி இணைப்புகள்

பகுப்பு:வாரணாசி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
வாரணாசி தாலுகா

**வாரணாசி தாலுகா** (**Varanasi Tehsil**) இந்தியாவின் உத்தரப் பிரதேசம் மாநிலத்தில் உள்ள  வாரணாசி மாவட்டத்தின் 3 தாலுகாக்களில் ஒன்றாகும். இத்தாலுகாவின் நிர்வாகத் தலைமையிடம் வாரணாசி நகரம் ஆகும். இத்தாலுகா வாரணாசி மாநகராட்சி, ராம்நகர் நகராட்சி,  38 கணக்கெடுப்பில் உள்ள ஊர்களும் மற்றும் 835 கிராமங்களும் கொண்டுள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி467569  குடும்பங்கள் கொண்ட வாரணாசி தாலுகாவின்    மொத்த மக்கள் தொகை 30,49,543 ஆகும். இதன் மக்கள் தொகையில் ஆண்கள் 1603805 மற்றும் பெண்கள்  1445738 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.33%  ஆக உள்ளனர். பாலின விகிதம் 1,000 ஆண்களுக்கு 901 பெண்கள் வீதம் உள்ளனர். இதன் சராசரி எழுத்தறிவு  65.84% ஆகும். இதன் மக்கள் தொகையில் இந்துக்கள் 82.76%, இசுலாமியர் 16.57%, கிறித்தவர்கள் 0.23%  மற்றும் பிறர் 0.35% ஆக உள்ளனர்.

## தட்ப வெப்பம்

## இதனையும் காண்க
* வாரணாசி
* ராம்நகர்

## மேற்கோள்கள்

பகுப்பு:வாரணாசி மாவட்டம்
பகுப்பு:வாரணாசி
பிளாக்கெசுலே புர்க்கார்த்

** பிளாக்கெசுலே புர்க்கார்த்** *(Blakesley Burkhart)*  ஓர் அமெரிக்க வானியற்பியலாளர் ஆவார். இவர் 2019 ஆம் ஆண்டின்  வானியலுக்கான ஆன்னி ஜம்ப் கெனான் விருதைப் பெற்றவர் ஆவார். இது ஒரு பெண் முதுமுனைவர் ஆராய்ச்சியாளரின் வானியல் அல்லது சார்ந்த ஒரு புலச் சாதனைக்காக வழங்கப்பட்டதாகும். இந்த இவரது காந்தப் பாய்ம இயக்கக் கொந்தளிப்பயும் கோட்பாட்டுப் படமங்களில் இருந்து நோக்கவியன்ற வானியல் நிகழ்வை ஒப்பிடும் புதிய நுட்பங்களை உருவாக்கியதையும் நினவுகூர்கிறது.

## வாழ்க்கைப்பணி
இவர் 2014 இல் விசுகான்சின்–மாடிசன் பல்கலைக்கழகத்தில் வானியல் முனைவர் பட்டத்தை முடித்தார்.  இவரது ஆய்வுரை "connections between theoretical, numerical, and observational understanding of [magnetohydrodynamic turbulence] as it applies to the neutral, ionized, and molecular interstellar medium" எனும் தலைப்பில் அமைந்துள்ளது. இவர் ஆர்வார்டு-சுமித்சோனியன் வானியற்பியல் மையத்தில் முதுமுனைவர் ஆய்வு மேற்கொண்டார்.

## தேர்ந்தெடுத்த வெளியீடுகள்
* 
* 
* 

## தேர்ந்தெடுத்த விரிவுரைக் காணொலிகள்
* "The Photon Underproduction Crisis Solved: The Effect of AGN Feedback on the Low Redshift Lyman-alpha Forest", Institute for Theory and Computation, February 8, 2018
* Dr. Burkhart lecturing on “Galaxies as Star-Forming Engines: Simulating the Turbulent Birth of Stars”, Radcliffe Institute for Advanced Study, Harvard, October 14, 2016

## விருதுகளும் தகைமைகளும்
* யான்சுகி விருது, விசுகான்சின்–மாடிசன் பல்கலைக்கழகம், வானியல் துறை, 2011
*நாசாவின் விசுகான்சின் விண்வெளி நல்கநாய்வுத்தகைமை, 2013-14
* இராபர்ட் ஜே. திரம்பிலர் விருது, 2018
* வானியலுக்கான ஆன்னி ஜம்ப் கெனான் விருது, 2019

## மேற்கோள்கள்

## வெளி இணைப்புகள்
* 
* Feature article in Rutgers University student newspaper
* Profile from University of Wisconsin Department of Astronomy 
* 

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பிந்த்ரா தாலுகா

**பிந்த்ரா தாலுகா** (**Pindra tehsil**) இந்தியாவின்  உத்தரப் பிரதேசம் மாநிலத்தின் பூர்வாஞ்சல் பிரதேசத்தில் அமைந்த வாரணாசி மாவட்டத்தில் உள்ள மூன்று தாலுகாக்களில்  பிந்திரா தாலுகாவும் ஒன்றாகும். இது வாரணாசி நகரத்திலிருந்து 24 கிலோ மீட்டர் தொலைவில் உள்ளது. இத்தாலுகா 1 கணக்கெடுப்பில் உள்ள ஊர் மற்றும் 423 கிராமங்களையும் கொண்டுள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி,  இத்தாலுகாவின் மொத்த மக்கள் தொகை  6,27,298  ஆகும். மக்கள் தொகையில் ஆண்கள்   மற்றும்  பெண்கள்   உள்ளனர். பாலின விகிதம் 1000 ஆண்களுக்கு  972 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14%  ஆகும். சராசரி எழுத்தறிவு  73.84%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  117,597  மற்றும்   4,605 ஆகவுள்ளனர். இதன் மக்கள் தொகையில் இந்துக்கள் 93.08%, இசுலாமியர்கள் 6.65%  மற்றும் பிறர் 0.09%  ஆக உள்ளனர்.
## போக்குவரத்து
இத்தாலுகாவின் பபாட்பூரில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது. லக்னோ - வாரணாசி வழியாகச் செல்லும் தேசிய  நெடுஞ்சாலை இத்தாலுகா வழியாகச் செல்கிறது.

## இதனையும் காண்க
* வாரணாசி தாலுகா
* வாரணாசி
## தட்ப வெப்பம்

## போக்குவரத்து
இத்தாலுகாவின் பபாட்பூரில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது. லக்னோ - வாரணாசி வழியாகச் செல்லும் தேசிய  நெடுஞ்சாலை இத்தாலுகா வழியாகச் செல்கிறது.
## மேற்கோள்கள்

பகுப்பு:வாரணாசி மாவட்டம்
கங்காப்பூர், வாரணாசி

**கங்காப்பூர்** (**Gangapur**) இந்தியாவின்  உத்தரப் பிரதேச மாநிலத்தின் வாரணாசி மாவட்டத்தில் அமைந்த பேரூராட்சி ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 10 வார்டுகள் கொண்ட கங்காப்பூர் பேரூராட்சியின் மொத்த மக்கள் தொகை 7,561  ஆகும். இதன் மக்கள் தொகையில் ஆண்கள் 3,968   மற்றும் 3,593 பெண்கள்   உள்ளனர். பாலின விகிதம் 1000 ஆண்களுக்கு  905  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1116  (14.76 %) ஆகும். சராசரி எழுத்தறிவு   75.72% ஆகும். இதன் மக்கள் தொகையில் இந்துக்கள் 77.17%, இசுலாமியர்கள் 21.80%, சமணர்கள் 0.93%  மற்றும் பிறர்  0.13% ஆக உள்ளனர். 
## மேற்கோள்கள்

பகுப்பு:வாரணாசி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
இலித்தியம் உருத்தேனேட்டு

**இலித்தியம் உருத்தேனேட்டு** (*Lithium ruthenate*) என்பது Li2RuO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், உருத்தேனியம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. அடுக்கு தேன்கூடு படிக அமைப்பைக் கொண்டுள்ளது.
## தயாரிப்பு
உருத்தேனியம் உலோகத்தையும் இலித்தியம் கார்பனேட்டையும் சேர்த்து உருகுநிலைக்கு கீழாக சுமார் 700 பாகை செல்சியசு வெப்பநிலைக்கு சூடுபடுத்தினால் இலித்தியம் உருத்தேனேட்டு உருவாகிறது.  
## பயன்கள்
இலித்தியம்-இரும்பு மின்கலன்களில் இது ஒரு மின்முனையாக பயன்படுகிறது. மலிவான Li2MnO3 மாற்றுடன் ஒப்பிடும்போது, உருத்தேனியத்தின் அதிக செலவுகளால் இந்த பயன்பாடு தடைபட்டாலும் மாற்றாக விலை மலிவான Li2MnO3 இதற்காகப் பயன்படுத்தப்படுகிறது.
 
## மேற்கோள்கள்

பகுப்பு:இலித்தியம் சேர்மங்கள்
பகுப்பு:ருத்தேனியம் சேர்மங்கள்
பகுப்பு:உருத்தேனேட்டுகள்
லூயிசு உர்ரி

**லூயிசு பிரடெரிக் உர்ரி** (Lewis Fredrick Urry) (29 சனவரி 1927  – 19 அக்டோபர் 2004) ஒரு கனடிய வேதிப் பொறியாளர் மற்றும் கண்டுபிடிப்பாளர் ஆவார் . எவரெடி மின்கல நிறுவனத்தில் பணிபுரியும் போது அல்கலைன் மின்கலம் மற்றும் லித்தியம் மின்கலன் இரண்டையும் கண்டுபிடித்தார்.

## வாழ்க்கை
உர்ரி 1927 ஆம் ஆண்டு சனவரி 29 ஆம் நாள் ஒன்டாரியோவின் போண்டிபூலில் பிறந்தார்.  இவர் 1950 ஆம் ஆண்டில் தொராண்டோ பல்கலைக்கழகத்தில் வேதிப்பொறியியலில் பட்டம் பெற்றார். முன்பு கனேடிய இராணுவத்தில் பணியாற்றினார். படித்து முடித்த சில மாதங்களில் எவரெடி மின்கல நிறுவனத்திற்கு வேலைக்குச் சென்றார். இவர் பெவர்லி ஆன் என்பவரை மணந்தார் (இறப்பு 1993) இத்தம்பதியினருக்கு 3 மகன்கள் மற்றும் 2 மகள்கள் இருந்தனர். இவர் 2004 ஆம் ஆண்டு அக்டோபர் 19 ஆம் நாள் இறந்தார். ஓஹியோவின் ஈடன் டவுன்ஷிப்பில் உள்ள பட்டர்நட் ரிட்ஜ் கல்லறையில் அடக்கம் செய்யப்பட்டார்.  

## தொழில்
1955 ஆம் ஆண்டில் துத்தநாக-கரிம மின்கலம் ஒன்றின் ஆயுளை நீட்டிப்பதற்கான வழியைக் கண்டறியும் பொருட்டு, ஓகியோவில் உள்ள பார்மாவில் உள்ள நிறுவனத்தின் ஆய்வகத்திற்கு உர்ரி அனுப்பப்பட்டார். இந்த மின்கலங்களின் குறைந்த ஆயுட்காலம் விற்பனையை கடுமையாக சேதப்படுத்தியது. பழைய மின்கலத்தை உருவாக்குவதை விட புதிய மின்கலத்தை உருவாக்குவது செலவு குறைந்ததாக இருக்கும் என்பதை உர்ரி உணர்ந்தார்.

1950கள் முழுவதும் பல பொறியியலாளர்கள் அல்கலைன் மின்கலங்களை பரிசோதித்தனர். ஆனால், உற்பத்திச் செலவின் மதிப்பை விட நீண்ட நேரம் இயங்கும் மின்கலத்தை யாராலும் உருவாக்க முடியவில்லை. உர்ரி, பல பொருட்களைச் சோதித்த பிறகு, மாங்கனீசு டை ஆக்சைடு மற்றும் காரச்சூழலில் திட துத்தநாகம் நல்ல மின்பகுபொருளாக நன்றாக வேலை செய்வதைக் கண்டுபிடித்தார். அவரது முக்கிய பிரச்சனை என்னவாக இருந்ததென்றால், மின்கலத்தால் போதுமான சக்தியை வழங்க முடியாத நிலை இருந்தது. நன்கு தூளாக்கப்பட்ட துத்தநாகத்தைப் பயன்படுத்தி உர்ரி இந்தப் பிரச்சனையைச் சமாளித்தார்.

1957 ஆம் ஆண்டு அக்டோபர் 9 ஆம் நாள், லூயிஸ் உர்ரி, கார்ல் கோர்டெஷ் மற்றும் பிஏ மார்சல் இந்த புரட்சிகர அல்கலைன் உலர் மின்கலத்திற்கு அமெரிக்க காப்புரிமை கோரி (2,960,558) தூளாக்கப்பட்ட துத்தநாகக் கூழ்ம நேர்மின்வாயோடு தாக்கல் செய்தனர். 1960 ஆம் ஆண்டு நவம்பர் 15 ஆம் நாளில் இதற்கான காப்புரிமம் யூனியன் கார்பைடு கழகத்திற்கு வழங்கப்பட்டது. 

இந்த யோசனையை தனது மேலாளர்களுக்கு விற்பதற்காக, உர்ரி ஒரு பொம்மை மோட்டார் மகிழுந்தில் தனது மின்கலத்தை வைத்து, பழைய மின்கலத்தைப் பயன்படுத்தும் மகிழுந்துகளுக்கு எதிராக உணவகத்தைச் சுற்றி ஓட்டிக்காட்டினார். இவருடைய புதிய கண்டுபிடிப்பு பழைய மின்கலங்களோடு ஒப்பிடும் போது பல மடங்கு ஆயுள் கொண்டதாக இருந்தது. எவரெடி நிறுவனம் 1959 ஆம் ஆண்டு உர்ரி வடிவமைப்பு செய்த மின்கலத்தின்  உற்பத்தியைத் தொடங்கியது.

1980 ஆம் ஆண்டில் இதன் வணிகப்பெயர் எனர்ஜைசர் என மறுபெயரிடப்பட்டது. நவீன அல்கலைன் மின்கலன்கள், தொழில்நுட்ப மேம்பாடுகள் காரணமாக, அசல் முன்மாதிரியை விட 40 மடங்கு அதிகமாக நீடிக்கும்.

1999 ஆம் ஆண்டில், உர்ரி தனது முதல் முன்மாதிரி மின்கலத்தையும், வணிக ரீதியாக தயாரிக்கப்பட்ட முதல் உருளை மின்கலங்களையும் சிமித்சோனிய நிறுவனத்திற்கு வழங்கினார். இரண்டு கலங்களும் இப்போது எடிசனின் மின்விளக்கு இருக்கும் அதே அறையில் காட்சிப்படுத்தப்பட்டுள்ளன.

## மேற்கோள்கள்
 
பகுப்பு:2004 இறப்புகள்
பகுப்பு:1927 பிறப்புகள்
பார்பாரா தாம்சன்

**பார்பாரா யூன் தாம்சன்** *(Barbara June Thompson)* ஓர் அமெரிக்க சூரிய இயற்பியலாளரும் வானியற்பியலாளரும் ஆவார்.ஐவர் கோடார்டு விண்வெளி பறப்பு மையத்தில் அறிவியலாளராக உள்ளார். இங்கு இவர் சூரியத் தழலின் கட்டமைப்பையும் அதன் பொருண்மை வெளியீன்டையும் ஆய்வு செய்கிறார்ரிவர் நாசாவின் எஊரிய இயங்கியல் நோக்கீட்டகத்தின் திட்ட அறிவியலாளரும் ஆவார். இவர் தொடக்கநிலைச் சூரியப் பறப்புத் திட்டங்களை வடிவமைத்து செயல்படுத்துகிறார்.
## கல்வி
இவர் பெனிசில்வேனியா பல்கலைக்கழகத்தில் இயற்பியலிலும் கனித்த்திலும் புவியியல் துணப்பாட்த்துடன் த்ன இளவல் பட்ட்த்தை 1991 இல் முடித்தார்.பிறகரிவர் 1996 இல் மின்னெசோட்டா பல்கலைக்கழகத்தில்  இயற்பியலில் தன் முனைவர் பட்டத்தைப் பெற்றுள்ளார்.  இவரது ஆய்வுரை தலைப்பு *புவிமுனைக் கனல் துகள் முடுக்கத்தில் ஆல்வென் உறழ்வு(inertial) அலைகளின் பங்கு வகிப்பு* என்பதாகும்.

### ஆராய்ச்சி

## மேற்கோள்கள்

## வெளி இணைப்புகள்
* 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:நாசா வானியற்பியலாளர்கள்
இரா. குழந்தைவேலு

**இரா. குழந்தைவேலு** (*R. Kolanthaivelu*)(பிறப்பு 1935) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் கல்லூரிக் கல்வியினை சென்னை, இலயோலாக் கல்லூரி, மாநிலக் கல்லூரி மற்றும் பச்சையப்பா கல்லூரியில் பயின்றார். இரத்தினம் என்பவரை 1973ல் திருமணம் செய்துகொண்டார். குழந்தைவேலு வழக்கறிஞர் மற்றும் விவசாயம் ஆகிய தொழில்களைச் செய்தார். அனைத்திந்திய அண்ணா திராவிட முன்னேற்றக் கழக வேட்பாளராக திருச்செங்கோடு தொகுதிக்கு 1977ஆம் ஆண்டு நடைபெற்ற இந்திய நாடாளுமன்றத் தேர்தலில் போட்டியிட்டு வெற்றிபெற்றார்.

## மேற்கோள்கள்


பகுப்பு:1935 பிறப்புகள்
பகுப்பு:இறந்த ஆண்டு குறிப்பிடப்படவில்லை
பகுப்பு:நாமக்கல் மாவட்ட மக்கள்
பகுப்பு:6வது மக்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மங்கள் பிரபாத்து

**மங்கள் பிரபாத்து** (*Mangal Prabhat*) மகாத்மா காந்தியின் புத்தகம் ஆகும். தத்தாத்ரேய பால்கிருட்டிணா காலேல்கர் எழுதிய முன்னுரையுடன் 1958 ஆம் ஆண்டு காந்தியின் மரணத்திற்குப் பின் வெளியிடப்பட்டது.

## தோற்றம் மற்றும் வரலாறு
ஒவ்வொரு செவ்வாய் கிழமையும் பிரார்த்தனைக்குப் பிறகு காந்தி ஆசிரம உறுதிமொழி குறித்து உரை நிகழ்த்துவார். இந்த உரைகள் பின்னர் நாரந்தாசு காந்தியால் தொகுக்கப்பட்டு 1958 ஆம் ஆண்டில்  *மங்கள் பிரபாத்து*  என்ற பெயரில் புத்தகமாக வெளியிடப்பட்டது. 

## சுருக்கம்
மங்கள் பிரபாத்து  காந்தி எடுத்த பதினொரு உறுதிமொழிகள் பற்றி விரிவாகப் பேசுகிறது. 

## மொழிபெயர்ப்பு
இந்த புத்தகத்தை அம்ரித்லால் தாகோர்தாசு நானாவதி என்பவர் இந்தியில் மொழிபெயர்த்தார்.   மராத்தி மொழியில்  அபங் விரட்டேன் என்ற தலைப் பில் *வசனமாகவும் மாற்றப்பட்டது .*

## மேற்கோள்கள்

## மேலும் படிக்க
* हिन्द स्वराज के 'शिक्षा' अध्याय व 'मंगल प्रभात' के परिपेक्ष्य में 'निति शिक्षा' की संकल्पना व उसका समाधान : गुणात्मक व दार्शनिक अध्ययन
* Gautam Buddha ane Mahatma Gandhiji Prerit Naitik Mulyo Tulnatmak Adhyayan Dhammapad ane Mangalprabhat Ekadashvrat na Sandarbhman
## புற இணைப்புகள்
* ''மங்கள் பிரபாத்''து
*  இணையக் காப்பகம்
* இணையக் காப்பகத்தில் 
பகுப்பு:மகாத்மா காந்தி பற்றிய நூல்கள்
பகுப்பு:Articles that link to foreign-language Wikisources
கார்மெல்லி இராபர்ட்

**கார்மெல்லி இராபர்ட்** *(Carmelle Robert)* (பிறப்பு: 1962) ஒரு கியூபெக் வானியற்பியலாளரும் விண்மீன் வெடிப்பு ஆராய்ச்சியாளரும் ஆவார். இவர் கனடா நாட்டு கியூபெக் நகரில் உள்ள இலவால் பல்கலைக்கழகத்தில் இயற்பியல், ஒளியியல், இயற்பொறியியல் துறையின் பேராசிரியராக உள்ளார். 
## வாழ்க்கை

## தகைமைகள்
* உல்  வானியற்பியல் ஆராய்ச்சிக் குழு (GRAUL), உறுப்பினர்
* கியூபெக் வானியற்பியல் ஆர்ராய்ச்சி மையம் (CRAQ), இணை இயக்குநர், உறுப்பினர்
* கனடிய வானியல் கழகம் (CASCA), உறுப்பினர்
* பன்னாட்டு விண்வெளி பல்கலைக்கழக கனடிய அறக்கட்டளை(CFISU), உறுப்பினர், இயக்குநர் வாரியம்

## தேர்ந்தெடுத்த வெளியீடுகள்
இராபர்ட் இருமொழிகளில் 13 ஆய்வுகளுக்கான 23 வெளியீடுகளை 2020 வரை வெளியிட்டுள்ளார். 
* Leitherer, C., Schaerer, D., Goldader, J. D., Delgado, R. M. G., Robert, C., Kune, D. F., ... & Heckman, T. M. (1999). Starburst99: synthesis models for galaxies with active star formation. *The Astrophysical Journal Supplement Series*, *123*(1), 3.
* Heckman, T. M., Robert, C., Leitherer, C., Garnett, D. R., & van der Rydt, F. (1998). The ultraviolet spectroscopic properties of local starbursts: implications at high redshift. *The Astrophysical Journal*, *503*(2), 646.
* Drissen, Laurent; Roy, Jean-René; Robert, Carmelle (1997). A New Luminous Blue Variable in the Giant Extragalactic H II Region NGC 2363. *The Astrophysical Journal*. *474*: L35. Bibcode:1997 ApJ...474L..35D. doi:10.1086/310417.
* Leitherer, C., Robert, C., & Heckman, T. M. (1995). Atlas of Synthetic Ultraviolet Spectra of Massive Star Populations. *The Astrophysical Journal Supplement Series*, *99*, 173.
* Moffat, A. F., & Robert, C. (1994). Clumping and mass loss in hot star winds. *The Astrophysical Journal*, *421*, 310-313.
* Robert, C., Leitherer, C., & Heckman, T. M. (1993). Synthetic UV Lines of Si IV, C IV, and He II from a Population of Massive Stars in Starburst Galaxies. *The Astrophysical Journal*, *418*, 749.
* Robert, C., Moffat, A. F., Drissen, L., Lamontagne, R., Seggewiss, W., Niemela, V. S., ... & Tapia, S. (1992). Photometry, polarimetry, spectroscopy, and spectropolarimetry of the enigmatic Wolf-Rayet star EZ Canis Majoris. *The Astrophysical Journal*, *397*, 277-303.
* Leitherer, C., Robert, C., & Drissen, L. (1992). Deposition of mass, momentum, and energy by massive stars into the interstellar medium. *The Astrophysical Journal*, *401*, 596-617.
* Drissen, L., Robert, C., & Moffat, A. F. (1992). Polarization variability among Wolf-Rayet stars. VII-The single stars WR 14, WR 25, and WR 69. *The Astrophysical Journal*, *386*, 288-292.
* Leitherer, C., & Robert, C. (1991). Observations of stellar winds from hot stars at 1.3 millimeters. *The Astrophysical Journal*, *377*, 629-638.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:கனடிய வானியற்பியலாளர்கள்
பகுப்பு:கனடிய வானியலாளர்கள்
பகுப்பு:கனடிய இயற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:கனடியப் பெண் அறிவியலாளர்கள்
தேன் அருங்காட்சியகம்

**தேன் அருங்காட்சியகம்** (*Honey Museum*)() என்பது தைவானின் யுன்லின் கவுண்டியில் உள்ள குகெங் நகரில் தேன் மற்றும் தேனீக்கள் பற்றிய அருங்காட்சியகம் ஆகும்.

## கட்டிடக்கலை
அருங்காட்சியகத்தின் நுழைவாயில் பச்சை நிற சுரங்கப்பாதையுடன் அதன் மேலே ஒரு பெரிய தேனீ மாதிரியுடன் உள்ளது. இந்த அருங்காட்சியகத்தில் குழந்தைகள் விளையாடுவதற்குப் பெரிய மைதானம் ஒன்றும் உள்ளது.

## செயல்பாடுகள்
இந்த அருங்காட்சியகம் பின்வரும் செயல்பாடுகளைக் கொண்டுள்ளது:

* தேன் சோதனை
* தேனை நீங்களே தயாரியுங்கள்
* தேன் உற்பத்தி மற்றும் தேன் தயாரிப்புகள் பற்றிய உரைகளை வழங்குதல்
* தேன், அரச கூழ்மம், மகரந்தம், புரோபோலிசு விற்பனை.

## போக்குவரத்து
தைவான் இரயில்வே நிர்வாகத்தின் டவுனன் நிலையத்திலிருந்து மெஷானுக்கு பேருந்து மூலம் அருங்காட்சியகத்தை அணுகலாம்.

## மேலும் பார்க்கவும்

* தைவான் அன்னாசிப்பழ அருங்காட்சியகம்

## மேற்கோள்கள்
 

## வெளி இணைப்புகள்

*  

பகுப்பு:தேன்
பகுப்பு:தைவானிலுள்ள அருங்காட்சியகங்கள்
ஆர். கந்தசுவாமி

**ஆர். கந்தசுவாமி** (R. Kandaswami)(பிறப்பு சூலை, 1904) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1957 தேர்தலில் திருச்செங்கோடு தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தேர்தலில் வெற்றி பெற்ற இருவரில் இவரும் ஒருவர்; மற்றொருவர், இதே கட்சியைச் சேர்ந்த டி.எம்.காளியண்ணன் ஆவார்.

## மேற்கோள்கள்


பகுப்பு:1904 பிறப்புகள்
பகுப்பு:சேலம் மாவட்ட மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பொன் சரசுவதி

**பொன் சரசுவதி** (*Pon Saraswathi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். திருச்செங்கோட்டைச் சார்ந்த இவர் தமிழ்நாடு திறந்தநிலைப் பல்கலைக்கழகத்தில் தமிழ் இலக்கிய இளங்கலைப் பட்டம் பெற்றுள்ளார். இவர் திருச்செங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு 2016ஆம் ஆண்டு நடைபெற்ற பொதுத்தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:நாமக்கல் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ச. சேகர்

**ச. சேகர்** (*Sekar S*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். நாமக்கல் மாவட்டம் பரமத்தி வேலூரைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். தமிழ்நாடு சட்டமன்றத்திற்கு மே 2021-ல் நடைபெற்ற சட்டமன்றத் தேர்தலில் பரமத்தி-வேலூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
செ. சேகர்

**செ. சேகர்** (*S. Sekar*) என்பவர் இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார். திருப்பூர் மாவட்டத்தினைச் சேர்ந்த இவர் மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார். இந்திய தேசிய காங்கிரசு கட்சியினைச் சார்ந்த சேகர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பூர் மாவட்டம் காங்கேயம் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:திருப்பூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
புதிய வானம் (இதழ்)

**புதிய வானம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து வெளிவந்த முற்போக்கு இதழ் ஆகும்.

## வரலாறு
புதிய வானம் இதழ் 1975 செப்டம்பர் மாதம் தோன்றியது. இந்த இதழானது தமிழ்நாடு கலை இலக்கியப் பெருமன்றத்தின் குமரி மாவட்டக் கிளை தயாரித்து வெளியிட்ட முற்போக்கு இலக்கிய இதழ் ஆகும். இதன் பொறுப்பாசிரியராக அ. இராஜேந்திரனும், ஆசிரியராக செந்திலும் ஆசிரியக் குழுவில் பொன்னீலன், ஜெகன், தாமரை நடராசன், க. பிரம்மநாயகம், அருண் பாஸ்கர் ஆகியோர் இருந்தனர். இந்த இதழில் குமரி மாவட்டத்தில் உள்ள எழுத்தார்வம் கொண்ட இளைஞர்களும் பல முற்போக்குப் பத்திரிகைகளில் எழுதி வந்த பலரும்  கவிதைகள், கதைகள் எழுதினார்கள். இந்த இதழில் கவிதைகளே அதிகம் இடம் பெற்றன. சமுதாயப் பார்வையோடு கதைகள், கவிதைகள் எழுதவேண்டும் என்ற முற்போக்கு இலக்கிய உணர்வை அது இளைஞர்களிடம் தூண்டி விட்டது. புதிது புதிதாகப் பலர் எழுதலானார்கள்.

திறணாய்விலும் புதிய் வானம் அக்கறை காட்டியது. அவ்வப்போது சில புத்தகங்களுக்கு ஆய்வுரை எழுதியது. கவிமணியின் கையறு நிலைப் பாடல்கள் என்ற ஒப்பியல் திறனாய்வுக் கட்டுரையைத் தொடர்ந்து வெளியிட்டது. நாட்டுப் பாடல்களைத் தொகுத்து இதழ் தோறும் வெளியிட்டு வந்தது.

1975 செப்டம்பர் மாதம் தோன்றிய இதன் 1977 சனவரி இதழை (14) ஜீவா மலர் ஆகவும், அக்டோபர் இதழை (16) பாரதி மலராகவும் வெளியிட்டது. இடையில் ஏற்பட்ட தேக்கம் 16ஆம் இதழுக்குப் பிறகு நீண்ட காலம் கழித்து அதாவது மூன்று வருடங்கள் கழிந்து. மீண்டும் 1980 அக்டோபரில் 17ஆம் இதழ் வெளியானது. அதில் இனி இருமாத இதழாக வெளியாகும் என்று அறிவிப்பு வெளியானது.  என்றாலும் இது நீண்டகாலம் வெளியாகவில்லை.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
சேகர்

* ஆர். கே. சேகர் (திரைப்பட இசையமைப்பாளர்)
* ஆர். டி. சேகர் (திராவிட முன்னேற்றக் கழக சட்ட மன்ற உறுப்பினர்)
* எம். சேகர் (மலேசிய தமிழ் எழுத்தாளர்)
* எஸ். வி. சேகர் (திரைப்பட நடிகர்)
* க. சேகர் (இந்திய உயிர் தகவலியல் நிபுணர்)
* கே. பி. சேகர் (தென்னிந்திய திரைப்பட பின்னணி குரல் கலைஞர்)
* சி. எச். சேகர் (தேசிய முற்போக்கு திராவிட கழக முன்னாள் சட்ட மன்ற உறுப்பினர்)
* டி. ஏ. சேகர் (இந்தியத் துடுப்பாட்ட அணியின் முன்னாள் துடுப்பாட்டக்காரர்)
* பி. சி. சேகர் (மலேசிய ரப்பர் துறையின் தந்தை)
* பெ. சேகர் (தமிழக எழுத்தாளர்)
* வி. சேகர் (அரசியல்வாதி) (அனைத்திந்திய அண்ணா திராவிட முன்னேற்றக் கழக சட்ட மன்ற உறுப்பினர்)
* வி. சேகர் (தமிழ்த் திரைப்பட இயக்குநர்)
கிளீசுத்தனீசு

**கிளிஸ்தனீஸ்** (*Cleisthenes*,  ;  அல்லது **Clisthenes** ( ) என்பவர் பண்டைய  ஏதென்சின் அரசியலமைப்பை சீர்திருத்தி, கிமு 508 இல் சனநாயக அடிப்படையில் அமைத்த பெருமைக்குரிய ஒரு பண்டைய ஏதெனியன் சட்டமியற்றிய ஆட்சியாளர் ஆவார்.   இந்த சாதனைகளுக்காக, வரலாற்றாசிரியர்கள் இவரை "ஏதெனியன் சனநாயகத்தின் தந்தை" என்று குறிப்பிடுகின்றனர்.  இவர் பிரபுத்துவ அல்க்மேயோனிட் குலத்தைச் சேர்ந்தவர். இவர் மெகாகிள்ஸ் மற்றும் அகாரிஸ்ட்டின் இளைய மகன் ஆவார்.  இவர் ஏதெனியன் குடிமக்கள் அவையின் அதிகாரத்தை அதிகரித்ததற்காகவும், ஏதெனியன் அரசியலில் பிரபுக்களின் அதிகாரத்தைக் குறைத்ததற்காகவும் புகழ் பெற்றார். 

கிமு 510 இல், எசுபார்டன் படைகள் ஏதெனியர்களுக்கு பிசிசுட்ரேசின் மகனான கொடுங்கோலன் இப்பியாசை அகற்ற உதவியது. எசுபார்த்தாவின் மன்னரான முதலாம் கிளிமினெசால், இசகோரஸ் தலைமையிலான எசுபார்டன் சார்பு சிலவர் ஆட்சியை ஏற்படுத்தினார்.  ஆனால் அவர்களது போட்டியாளரான கிளீஸ்தீனஸ், நடுத்தர வர்க்கத்தின் ஆதரவுடனும், சனநாயகவாதிகளின் உதவியுடனும் ஆட்சியைப் பிடித்தார். கி.மு. 508 மற்றும் 506 ஆம் ஆண்டுகளில் இவ்விசயத்தில் கிளீமினெஸ் தலையிட்டார். ஆனால் அப்போது ஏதெனியர்களின் ஆதரவைப் பெற்ற கிளீஸ்தீனசைத் தடுக்க முடியவில்லை. கிளிஸ்தனீஸ் சீர்திருத்தங்கள் மூலம், ஏதென்சின் அனைத்து குடிமக்களுக்கும் சம உரிமைகள் (சுதந்திர குடிமக்களுக்கு மட்டும்) வழங்கப்பட்டன. மேலும் ஆஸ்ட்ராசிசம் என்னும் நாடுகடத்தல் ஒரு தண்டனையாக நிறுவப்பட்டது. 

## குறிப்புகள்

பகுப்பு:கிரேக்கப் பண்பாடு
பகுப்பு:ஏதெனியன் சனநாயகம்
கருப்பு பிகா

**கருப்பு பிகா** அல்லது **வெள்ளி பிகா** *(Ochotona nigritia)* என்பது ஓகோடோனிடே குடும்பத்தில் உள்ள பாலூட்டி இனமாகும். இது 2000 ஆண்டில் சீனாவின் யுன்னான் மாகாணத்தில் முதன்முதலாக கண்டறியப்பட்டது.  இதன் நான்கு மாதிரிகள் மட்டுமே அறியப்பட்டுள்ளது.

உடல் முழுவதும் கருநிற முடிகள் கொண்ட இவை முயலினத்தைச் சேர்ந்தவை. அளவில் சிறியனவான இந்த பிகாக்களை எலி முயல் என்றும் அழைக்கின்றனர்.

இயற்கைக்கான உலகளவிய நிதியத்தைச் (டபிள்யூ.டபிள்யூ.எப்) சேர்ந்த இந்திய ஆராய்ச்சியாளர்கள் 2011 இல்  இந்தியாவின் , அருணாச்சலப் பிரதேசத்தின், மேற்கு காமெங் மாவட்ட மலைப்பகுதிகளில் 13,000 அடி உயரத்தில் இரண்டு கருப்பு பிகாக்களை பதிவு செய்தனர்.

இது மிக அரிதாகவே காணப்படுகிறது. நடு சீனாவில் உள்ள ஆறு பிகா இனங்களில் ஒன்றான இது அகணிய உயிரியாகும். இதன் உண்மையாண எண்ணிக்கை குறித்த கணக்கெடுப்புகள் ஏதும் இல்லை.  

## குறிப்புகள்

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கு. இராதாமணி

**கு. இராதாமணி** (*K. Rathamani*)(இறப்பு 14 ஜூன் 2019) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார்.

## இளமை & கல்வி
இராதாமணி விழுப்புரம் மாவட்டத்தில் உள்ள கலிஞ்சிக்குப்பம் என்ற கிராமத்தில் விவசாய குடும்பத்தில் பிறந்தவர் ஆவார். இராதாமணி சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார்.

## அரசியல்
2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் சட்டமன்றத் தொகுதியில் போட்டியிட்டுத் தோல்வியடைந்தார். பின்னர் 2016ஆம் ஆண்டு விக்கிரவாண்டி சட்டமன்றத் தொகுதியில் திராவிட முன்னேற்றக் கழக வேட்பாளராப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மறைவு
இராதாமணிக்கு வயிற்றுப் புற்றுநோய் இருப்பது கண்டறியப்பட்டு முதலில் சென்னையில் சிகிச்சை பெற்றார். பின்னர் ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனத்தில் சிகிச்சை பெற்றார். சிகிச்சைப் பலனின்றி இராதாமணி 14 சூன் 2019 அன்று காலமானார்.

## மேற்கோள்கள்


பகுப்பு:திராவிட முன்னேற்றக் கழக அரசியல்வாதிகள்
பகுப்பு:விழுப்புரம் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:2019 இறப்புகள்
நா. புகழேந்தி

**நா. புகழேந்தி** (*N. Pugazhenthi*, இறப்பு: 6 ஏப்ரல் 2024) என்பவர் ஓர் இந்திய அரசியல்வாதியாகவும் தமிழ்நாடு சட்டமன்ற உறுப்பினரும் ஆவார். விழுப்புரம் மாவட்டம் சங்கராபுரம், அத்தியூர் திருவாதித்தினைச் சார்ந்த புகழேந்தி உளுந்தூர்பேட்டை அரசுப் பள்ளியில் பள்ளிக் கல்வியினைக் கற்றுள்ளார். திராவிட முன்னேற்றக் கழகத்தினைச் சார்ந்த புகழேந்தி விக்கிரவாண்டி சட்டமன்ற தொகுதியில் 2019ஆம் ஆண்டு நடைபெற்ற இடைத்தேர்தலில் தோல்வியுற்றார். பின்னர் 2021ஆம் ஆண்டு மே மாதம் நடைபெற்ற தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். புகழேந்தி விழுப்புரம் மத்திய மாவட்ட, திமுக மாவட்டச் செயலாளராகவும் உள்ளார்.

## தேர்தல்களில் போட்டி

## குடும்பம்
புகழேந்தியின் மனைவி கிருஷ்ணம்மாள் ஆவார். இந்த இணையருக்கு செல்வகுமார் என்ற மகனும். செல்வி, சாந்தி, சுமதி என்ற மகள்களும் உள்ளனர்.

## இறப்பு
71 வயதான புகழேந்தி உடல்நலக் குறைவால் 6 ஏப்ரல் 2024 அன்று காலமானர்.

## மேற்கோள்கள்

பகுப்பு:விழுப்புரம் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:2024 இறப்புகள்
ஈ. பாலசுப்ரமணியன்

**ஈ. பாலசுப்ரமணியன்** (*E. Balasubramaniyan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். சேலம் மாவட்டத்தினைச் சார்ந்த இவர் சேலம் செளடேசுவரி கல்லூரியில் இளம் வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். பாலசுப்பிரமணியன் தமிழ்நாடு சட்டமன்றத்திற்கு மே 2021-ல் நடைபெற்ற பொதுத் தேர்தலில் சேலம் (தெற்கு) தொகுதியில் அதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்வு செய்யப்பட்டுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டினர்
செகாவதி பிரதேசம்

**செகாவதி பிரதேசம்** (**Shekhawati**) இந்தியாவின் இராஜஸ்தான் மாநிலத்தின் வடக்கில் அமைந்த வரலாற்று சிறப்பு மிக்க பிரதேசம் ஆகும். இப்பிரதேசத்தை இராசபுத்திர குல செகாவத் வம்ச மன்னர்கள் 1445-ஆம் ஆண்டு முதல், 1947 இந்திய விடுதலை வரை ஆண்டனர். செகாவதி பிரதேசம் 13,784 சதுர கிலோ மீட்டர் பரப்பளவு கொண்டது.

இராஜஸ்தான் மாநிலத்தின் வடக்கில் அமைந்த செகாவதி பிரதேசத்தில் சுன்சுனூ மாவட்டம் மற்றும் சீகர் மாவட்டங்கள் அமைந்துள்ளது.

17-ஆம் நூற்றாண்டு முதல் 19-வது நூற்றாண்டு வரை மார்வாரி மக்கள் செகாவதி பிரதேசத்தில் அழகிய அவேலி கட்டிடங்களையும், படிக்கிணறுகளையும் நிறுவினர்.

## வரலாறு
### பண்டைய வரலாறு

மகாபாரதம் போன்ற இதிகாசங்கள், செகாவதி பிரதேசத்தில் மத்சய நாடு இருந்ததாக குறித்துள்ளது. மனுஸ்மிரிதி நூலில் செகாவதி பிரதேசத்தை *பிரம்மரிஷி தேசம்*  எனக்குறித்துள்ளது.

இராமாயணம் காவியத்தில் செகாவதி பிரதேசம், மருகந்தர் தேசத்தில் இருந்ததாக குறித்துள்ளது.  கௌதம புத்தர் காலத்தில் இருந்த 16 மகாஜனபதங்களில், மத்சய நாடு மற்றும் அவந்தி நாடுகள் இராஜஸ்தான் மாநிலத்தில் இருந்தது. செகாவதி பிரதேசம் அவந்தி நாட்டின் தாக்கம் அதிகம் இருந்தது. 
### செகவாத் வம்ச ஆட்சியில்
 
செகாவதி பிரதேசத்தை இராஜபுத்திர குல செகாவத் வம்ச ஆட்சியாளர்கள் 1445 ஆண்டு முதல் இந்திய விடுதலை வரை ஆண்டனர்.

## இதனையும் காண்க
* மார்வார் பிரதேசம் 
* மேவார் பிரதேசம்

## மேற்கோள்கள்

## வெளி இணைப்புகள்
*Fatehpur
*Ramgarh Shekhawati 
*World's largest Open-air Art Gallery
## மேலும் படிக்க
* Ranbir singh Shekhawat(DUNDLOD) *History of Shekhawats,*Jaipur,2001 
* Ghansyamdas Birla: *Bikhare Vicharon ki Bharonti,* New Delhi, 1978
* *Rajasthan: the painted walls of Shekhavati*, by Aman Nath and Francis Wacziarg. Vikas Publications, 1982. .

பகுப்பு:இராஜஸ்தான் வரலாறு
பகுப்பு:ராஜஸ்தான் புவியியல்
பகுப்பு:இந்தியப் புவியியல்
இந்திய புற்றுநோய் சங்கம்

**இந்திய புற்றுநோய் சங்கம்**  (**Indian Cancer Society)  ஓர்** அரசு சாரா சங்கமாகும். இச்சங்கம் இந்தியாவிலுள்ள புற்றுநோயாளிகளிடத்தில் இலாப நோக்கமற்று விழிப்புணர்வூட்டல், நோய் கண்டறிதல் மற்றும் சிகிச்சை வழங்குதல் போன்ற செயல்பாடுகளுக்காக  உருவாக்கப்பட்ட  ஒரு தேசிய அமைப்பாகும்.

நேவல் டாடாவின் முன்முயற்சியின் காரணமாக 1951 ஆம் ஆண்டு, புகழ்பெற்ற புற்றுநோயியல் நிபுணர், மருத்துவர் . டி.யே. சூச்சாவல்லா என்பவரை முன்னிறுத்தி தொடங்கப்பட்டது. இந்தியாவின் முதல் தன்னார்வ, இலாப நோக்கற்ற சங்கமாக இது நிறுவப்பட்டது. புற்றுநோய் விழிப்புணர்வு, புற்றுநோய் கண்டறிதல் மற்றும்  இந்தியாவில்  புற்றுநோயாளிகளுக்கு சிகிச்சை அளித்தல் போன்றவை சங்கத்தின் நோக்கங்களாக இருந்தன. 

இந்திய புற்றுநோய் சங்கம் இந்தியா முழுவதும் புற்றுநோயை எதிர்த்துப் போராடுவதில் ஒரு முன்னோடி நிறுவனமாகும். மும்பையில் தலைமை அலுவலகத்துடன் கூடிய வசதிகள் 1951 ஆம் ஆண்டு நிறுவப்பட்டது  மேலும் தில்லியிலும் ஒரு கிளை 1983 ஆம் ஆண்டு  கே.கே மேத்தாவின் உத்தரவின் பேரில் நிறுவப்பட்டது. சர் ரத்தன் டாடா அறக்கட்டளை , ஏஎச் வாடியா அறக்கட்டளை, பிரோச்சா கோத்ரேச்சு அறக்கட்டளை போன்ற பல பிரபல  அறக்கட்டளைகள்   புற்றுநோயாளிகளுக்கு குறைந்தபட்ச செலவில் சிகிச்சை மற்றும் மறுவாழ்வு வழங்குவதற்கான நடவடிக்கைகளுக்கு நிதியளிக்க இச்சங்கத்துடன்  தொடர்பு கொண்டு உதவின.   இந்திய புற்றுநோய் சங்கம் டாடா நினைவு  மருத்துவமனையுடன் தொடர்புடையதாகும். புற்றுநோயால் பாதிக்கப்பட்டவர்களுக்கு  சிகிச்சை மற்றும் மறுவாழ்வு திட்டங்களை வழங்கும் இந்தியாவின் சிறந்த புற்றுநோய் மருத்துவமனைகளில் ஒன்றாக இம்மருத்துவமனை கருதப்படுகிறது.   இவர்கள் இந்தியாவில் உள்ள புற்றுநோய் நோயாளிகளின் வகைகளை ஆய்வு செய்து தரவுகளையும் வெளியிடுகின்றனர்.   

இந்தியாவின் தேசிய புற்று நோய் எதிர்ப்பு சங்கமான இந்திய புற்றுநோய் சங்கம் , பம்பாய் பொது அறக்கட்டளை சட்டம் 1950 கீழும் சங்கங்கள் பதிவுச் சட்டம் 1860  இன் கீழும்  பதிவுசெய்யப்பட்டு மக்களின் நம்பிக்கைக்குரிய சங்கமாக 1951 ஆம் ஆண்டு நிறுவப்பட்டது. நிறுவனம் முதலாவதாகவும்  அதன் வகையில் ஆசியாவில் மிகப் பெரிய சங்கமாகவும் இருந்தது. இச்சங்கம் ஒரு மறுவாழ்வு முகாமையும் மும்பையில் 1958 ஆம் ஆண்டு அமைத்தது.  சமுதாயத்தின் செயல்பாடுகளில் ஏழை புற்றுநோயாளிகளுக்கு உணவு, மருந்துகள், போக்குவரத்து, செயற்கை உறுப்புகள், பெருங்குடல் திறப்பு  பைகள், ஆலோசனை சேவைகள், சமூக நலன் மற்றும் வேலை வாய்ப்பு சேவைகள் மற்றும் குறிப்பாக கிராமப்புறங்களில் இருந்து வருபவர்களுக்கு சுய வேலைவாய்ப்பில் உதவுதல் ஆகியவை இந்நிறுவனத்தின் செயல்பாடுகள் ஆகும்.   புற்றுநோய்க்கான காரணிகள் குறித்து பொது மக்களுக்கு கல்வி கற்பிக்கும் திட்டங்களையும், மருத்துவர்களுக்கு பொருத்தமான கல்வி பயிற்சிகளையும் கூடுதலாக இச்சங்கம்  நடத்துகிறது. 

2020 ஆம் ஆண்டு செப்டம்பர் மாதத்தில்  பிக் எப் எம் மற்றும் இந்திய புற்றுநோய்  சங்கம் ஆகியவை இணைந்து 'புற்றுநோய்க்கு எதிராக' ஒரு மாத கால பிரச்சார இயக்கத்தைத் தொடங்கின. இவ்வியக்கம் பயங்கரமான புற்றுநோயைப் பற்றிய விழிப்புணர்வை ஏற்படுத்துவதையும், கோவிட் தொற்றுநோய்களின் போது புற்றுநோயால் பாதிக்கப்பட்டவர்களுக்கு நிதி திரட்டுவதையும் நோக்கமாகக் கொண்டதாகும்.

## மேற்கோள்கள்

 
பகுப்பு:இந்தியாவில் உள்ள இலாபநோக்கற்ற நிறுவனங்கள்
கொலுசு (திரைப்படம்)

**கொலுசு** (*Kolusu*) 1985 ஆம் ஆண்டு வெளிவந்த தமிழ்த் திரைப்படமாகும். இப்படத்தை ஆர். எஸ். மாதங்கன் கதை, திரைக்கதை, வசனம் எழுதி இயக்கினார். இப்படத்தில் ராஜேஷ், சரிதா மற்றும் சுரேஷ் முதன்மை வேடங்களில் நடித்தனர்.

## நடிகர்கள்
* ராஜேஷ்
* சரிதா
* சுரேஷ் 
* சசிகலா
* அருந்ததி
* கே. கே. சௌந்தர்
* எம். எல். ஏ. தங்கராஜ்
* எம். ஆர். ஆர். இரகு
* இடிச்சபுளி செல்வராஜ்
* பசி நாராயணன்
* திடீர் கன்னையா

## பாடல்கள்
இத்திரைப்படத்திற்கு மலேசியா வாசுதேவன் இசையமைத்தார். அனைத்துப் பாடல்களையும் கவிஞர் காமகோடியன் இயற்றினார்.

## மேற்கோள்கள்

## வெளி இணைப்புகள்
* https://m.imdb.com/title/tt9020950/

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
மிசுட்டி பெந்த்சு

**மிசுட்டி சி. பெந்த்சு** *(Misty C. Bentz)* (பிறப்பு: 1980, ஜூலை, 4,) ஓர் அமெரிக்க வனியற்பியலாளர் ஆவார். இவர் ஜார்ஜியா மாநிலப் பல்கலைக்கழகத்தில் இயற்பியல், வானியல் துறையில் இணைப்பேராசிரியராக உள்ளார். இவர் மீப்பொருண்மைக் கருந்துளையின் பொருண்மை அளவீடுகளுக்காகவும் கருந்துளை அளவுசார் உறவு வகைகளுக்காகவும் பெயர்பெற்றவர்.
## வாழ்க்கைப்பணி
இவர் வாழ்சிங்டன் பல்கலைக்கழகத்தில் இயற்பியலிலும் வானியலிலும் இளவல் பட்டம் பெற்றார். இவர் 2007 இல் ஓகியோ மாநிலப் பல்கலைக்கழகத்தில் வானியலில் முனைவர் பட்டத்தை பெற்றார். இவர்2007 முதல் 2009 வரை முதுமுனைவர் ஆய்வாளராகவும் நாசாவின் ஆய்வுறுப்பினராக  2009 முதல் 2010 வரையில் இர்வினில் உள்ள கலிபோர்னியா பல்கலைக்கழகத்திலும் இருந்தார். இவர் 2010 இல் ஜார்ஜியா  பல்கலைக்கழகத்தில் இயற்பியல், வானியல் துறையில் சேர்ந்தார்]].

## ஆராய்ச்சி
இவர் செயல்முனைவு மிக்க மீப்பொருண்மைப் பால்வெளிக்கருக்களின் பொருண்மைகளை எதிர்முழக்க வரைவு முறையால் தீர்மானிக்கும் ஆய்வுக்காகப் பரவலாக அறியப்பட்டுள்ளார். இவர் இப்போது 60 செயல்முனைவு மிக்க பால்வெளிகளின் SMBHபொருண்மை அளவீடுகளைத் தரும் AGN கருந்துளைப் பொருண்மைத் தரவுத்தளத்தை பேணி வருகிறார்.>   SMBH பொருண்மை அளவீடுகளைப் பயன்படுத்தி, பல கருந்துளைகளின் பருமை இயல்புகளை அளவீடு செய்ய உதவியுள்ளார். இந்த அளவீட்டில் கருந்துளை பொருண்மை முதல் பால்வெளி பால்வெளி உடுக்கணப் பொருண்மை,   அகல்வரி வட்டார ஆரம், AGN ஒளிர்திறன் ஆகியன அடங்கும். இந்தப் பருமை உறவுகளின் அளவீடு, கருந்துளைப் பொருண்மை மதிப்பீடுகளின் பேரளவு புள்ளியியல் பதக்கூறுகளாகப் பதிவுசெய்யப்படுகின்றன. இவை பால்வெளி உருவாக்கத்தையும் படிமலர்ச்சியையும் ஆய்வு செய்ய உதவும் உயர்பிரிதிற பாய்மவியங்கியல் பெருநிலை அண்டப் படிமங்களுக்கான (ஒப்புருவாக்கங்கள்) நோக்கீட்டுக் கட்டுத்தளைகளை விதிக்கின்றன, எ. கா.  விளக்கமுறை அண்டம்,  தொடுவான -AGN படிமங்கள் போன்றன.

நாசாவின் வானியற்பியல்லுக்கான அடுத்த 30 ஆண்டுகளுக்கான வழித்தடத்தை அட்டவணைப்படுத்த 2013 இல் தேர்ந்தெடுக்கபட்ட 22 வானியலாளர்களில் இவரும் ஒருவர் ஆவார். *வானியல் பொம்மைகள்* சார்ந்த நான்காம் பதிப்புக்கு இவர் தொழில்நுட்பப் பதிப்பாசிரியராக இருந்துள்ளார்s. *Popular Science*, *Business Insider*, *Live Science*, and *Mashable* போன்ற மக்கள் பரப்புரை ஊடகங்கள் கருந்துளை சார்ந்த உரைகளில் இவரது பெயரைத் தொடர்ந்து சான்று காட்டி வருகின்றன.

## மேற்கோள்கள்

## வெளி இணைப்புகள்
* Homepage at Georgia State University
* [Scientific publications of Misty C. Bentz](https://ui.adsabs.harvard.edu/search/fq=%7B!type%3Daqp%20v%3D%24fq_database%7D&fq_database=database%3A%20astronomy&q=author%3A(%22Bentz%2C%20Misty%20C.%22)&sort=date%20desc%2C%20bibcode%20desc&p_=0) on the NASA Astrophysics Data System
* 

பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:அண்டவியலாளர்கள்
பகுப்பு:1980 பிறப்புகள்
பகுப்பு:வாழும் மக்கள்
கே. கமலக்கண்ணன்

thumb| மேயர் அலங்காரத்தில் சென்னை மேயர் கே.கமலக்கண்ணன்
**கே. கமலக்கண்ணன்** (*K. Kamalakannan*)(பிறப்பு: ஆகஸ்ட் 11, 1912 - 24 மார்ச் 1981) என்பவர் இந்தியத் தொழிலதிபர், பொறியியல் ஒப்பந்தக்காரர், விவசாயி மற்றும் நில உரிமையாளர் ஆவார். இவர் நவம்பர் 1958 முதல் ஏப்ரல் 1959 வரை சென்னை மாநகரத் தந்தையாக பணியாற்றியுள்ளார். இவர் இந்தியத் தேசிய காங்கிரசில் உறுப்பினர் ஆவார்.

## குடும்பம்
துளுவ வெள்ளாள முதலியார் குடும்பத்தில் பிறந்த இவர், கூடுவாஞ்சேரியில் உள்ள அருங்கல் கிராமத்தைப் பூர்வீகமாகக் கொண்டவர். சென்னை பச்சையப்பா கல்லூரிப் பள்ளியில் பயின்றார்.

இவர் கே. நேத்ராம்பிகையை மணந்தார். மேலும் இவர்களது இரண்டு குழந்தைகள், கே. விவேகானந்தன் மற்றும் டி. சாந்தி ஆவார். இவருக்குப் பல பேரக்குழந்தைகள் உள்ளனர். இவர் தமிழ் முதலியார் சமூகத்தைச் சேர்ந்தவர்.

## பொதுப்பணி

பல்வேறு குடிமை மற்றும் சமூக காரணங்களுக்காக நிதி திரட்டி நன்கொடை அளித்துள்ளார். சென்னை மாநகராட்சியின் மதிய உணவுத் திட்ட நிதிக்கு ஒரு லட்சத்து ஐந்தாயிரம் ரூபாய் வசூலிக்கப் பொறுப்பேற்றார். தொடக்கப் பள்ளிகளுக்கு இரண்டு கட்டிடங்களை நன்கொடையாக வழங்கினார். இவற்றில் ஒன்று சென்னை தியாகராயநகரிலும் மற்றொன்று இவரது சொந்த இடத்தில் அருங்கல் கிராமத்தில் அமைந்துள்ளது.

## வகித்தப் பதவிகள்

சென்னை மாநகரத் தந்தை; சட்டமன்ற மேலவை உறுப்பினர்; உறுப்பினர், சென்னை மாவட்ட காங்கிரசு குழு; பொருளாளர், சென்னை மாவட்ட காங்கிரசு குழு; தலைவர், மண்டல காங்கிரசு குழு,  இராயப்பேட்டை; உறுப்பினர், தமிழ்நாடு காங்கிரசு குழு; உறுப்பினர், நகர சபை 1952; தலைவர், நிலைக்குழு (பணிகள்) இரண்டு முறை; பச்சையப்பா அறங்காவலர் குழு உறுப்பினர்; துணைத் தலைவர், பாரத் சேவக் சமாஜ்; அறக்கட்டளை வாரியம், யோகா சமாஜ், அடையார்; தலைவர், நரிக்குறவர் சங்கம், தமிழ்நாடு

இயக்குநர், மயிலாப்பூர் இந்து நிரந்தர நிதியம், நிறுவனம்; நிர்வாக அறங்காவலர், சுந்தரேசுவரர் தேவஸ்தானம் ராயப்பேட்டை; அறங்காவலர், ஸ்ரீ வடபழனி ஆண்டவர் கோவில், கோடம்பாக்கம், சென்னை; இயக்குநர், இந்து ஒன்றிய குழு மேல்நிலைப்பள்ளி, சூளை, சென்னை;

விவசாயிகள் மன்றத்தின் துணைத் தலைவராக இருந்த இவர், ஐரோப்பிய நாடுகளில் உள்ள பல்வேறு பண்ணைகளுக்கான தூதுக்குழுவை வழிநடத்தினார்.

## மேற்கோள்கள்


 
பகுப்பு:சென்னை நகரத்தந்தைகள்
பகுப்பு:இறந்த ஆண்டு குறிப்பிடப்படவில்லை
பகுப்பு:1912 பிறப்புகள்
மகாநதி (இதழ்)

**மகாநதி** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து வெளிவந்தத முற்போக்கு இதழ் ஆகும்.

## வரலாறு
மகாநதி இதழ் மதுரையிலிருந்து வெளிவந்த 'இருமாதம் ஒரு முறை' கலை இலக்கிய வெளியீடு ஆகும். இது. 1970 களின் இறுதிக் கட்டத்தில் பிரசுரமான முற்போக்கு இதழ் ஆகும். இதன் ஆசிரியர் பரிணாமன் ஆவார். மகாநதி தரமான சிறுகதைகளையும், பயன் நிறைந்த சிந்தனைக் கட்டுரைகளையும் வெளியிட்டுள்ளது. கட்டுரைகள் விஷயத்தில் மகாநதி மிகுந்த அக்கறை காட்டி, பல முக்கியமான பிரச்னைகளை அலசியிருக்கிறது. வட்டார இலக்கியம் சம்பந்தமான ஆய்வுகள் குறிப்பிடத்தகுந்தவை. 

வாசகர்களின் கவனத்துக்குக் கொண்டு வரப்பட வேண்டிய நல்ல புத்தகங்களை விரிவான கட்டுரைகள் மூலம் இது அறிமுகம் செய்தது. நல்ல திரைப்படங்கள் குறித்தும் விரிவான கட்டுரைகளை 'மகாநதி’ வெளியிட்டது. போலந்து திரைப்படம், ஆந்த்ரேவாய்தாவின் 'தி பிராமிஸ்ட் லேண்ட்', தெலுங்கு திரைப்படம், மிருணாள் ஸென்னின் 'ஒரு ஊரின் கதை' ஆகியவை முக்கியமானவை.  மகாநதி ஒன்பது இதழ்களோடு மறைந்து விட்டது.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
பி. இராசகோபால்

**பி. இராசகோபால்** (*P. Rajagopal*) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். வட ஆற்காடு மாவட்டம் ஆம்பூரைச் சார்ந்த இவர், ஆம்பூர் கன்கார்டியா பள்ளியிலும் வாணியம்பாடி இசுலாமிய கல்லூரியில் பள்ளி மற்றும் உயர்கல்வியினைக் கற்றுள்ளார். விளையாட்டில் ஆர்வமுடைய இராசகோபால் படிக்கும்போது பல போட்டிகளில் கலந்துகொண்டு பரிசுகள் பல பெற்றுள்ளார். இந்திய தேசிய காங்கிரசு கட்சியினைச் சார்ந்த இராசகோபால் 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆம்பூர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினரானார்.

## மேற்கோள்கள்

பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
புரோமித்தியம்(III) ஐதராக்சைடு

**புரோமித்தியம்(III) ஐதராக்சைடு** (*Promethium(III) hydroxide*) என்பது Pm(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
புரோமித்தியம்(III) உப்புடன் அமோனியா நீரைச் சேர்த்து வினைபுரியச் செய்வதால் புரோமித்தியம்(III) ஐதராக்சைடு உருவாகிறது. படிக வடிவமற்று ஊதா-இளஞ்சிவப்பு நிறத்தில் திண்மமாக இவ்வுப்பு வீழ்படிவாகிறது. தண்ணீர் சேர்த்து வீழ்படிவை  சூடுபடுத்தினால் பிற ஐதராக்சைடுகளின் உருவொத்த அறுகோணப் படிகங்களாக உருவாகிறது.:

: Pm3+ + 3OH− → Pm(OH)3↓

## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:ஐதராக்சைடுகள்
தங்கன் (சந்தேல வம்சம்)

**தங்கன்** (*Dhanga* ; ஆட்சிக்காலம் பொ.ச. 950-999 ) மேலும் கல்வெட்டுகளில் **தங்கதேவன்**  என அழைக்கப்படும் இவன் 10ஆம் நூற்றாண்டின் பிற்பகுதியில் இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான். இவன் சந்தேலர்களின் இறையாண்மையை நிறுவினான். இவன் தனது ஆட்சி வரை கூர்ஜர பிரதிகாரர்களுக்கு அடிபணிந்து பணியாற்றினான். கஜுராஹோவில் விசுவநாதர் கோயில் உட்பட அற்புதமான கோயில்களை அமைத்ததற்காகவும் இவன் குறிப்பிடத்தக்கவன்.

## வரலாறு
கஜுராஹோ கல்வெட்டு எண். IV இன் படி, தங்கன். சந்தேல (சந்திரத்ரேய வம்சம்) மன்னன் யசோவர்மனுக்கும் அவனது இராணி புப்பா (புஷ்பா) தேவிக்கும் பிறந்தான்.

பொ.ச. 953-954 தேதியிட்ட (விக்ரம் நாட்காட்டி 1011 ) சதுர்பூஜ் கல்வெட்டு இவனது ஆட்சியின் ஆரம்பகாலத்தைப் பற்றி கூறுகிறது. இதற்கு முன் எப்போதோ இவன் அரியணை ஏறியிருக்க வேண்டும். இராச்சியத்தின் மால்வா எல்லையைப் பாதுகாக்க இவனது சகோதரர் கிருட்டிணன் நியமிக்கப்பட்டிருந்ததால், இவனது ஏற்றம் சந்தேகத்திற்கு இடமின்றி இருக்கலாம். 

தங்கனின் ஆட்சியின் பிற கல்வெட்டுகளில் நானோரா (அல்லது நன்யுரா) கல்வெட்டு (பொ.ச. 998 ), கஜுராஹோவில் உள்ள லாலாஜி கல்வெட்டு (பொ.ச.999 அல்லது 1002 என பல்வேறு தேதியிட்டது) ஆகியவை அடங்கும்.   இவருடைய சந்ததியினரின் கல்வெட்டுகளிலும் இவனுடைய பெயர் காணப்படுகிறது.

## இராச்சியத்தின் பரப்பளவு
வலது|thumb| ''ஹட்சின்சனின் ஸ்டோரி ஆஃப் தி நேஷன்ஸில்'' இருந்து, 20 ஆம் நூற்றாண்டின் கலைஞர் தனது ஆட்சியின் முடிவில் தங்கனின் தோற்றம்
பொ.ச. 953-954 தேதியிட்ட கல்வெட்டின் படி, தங்கனின் இராச்சியம் பின்வரும் பகுதிகளால் கட்டுப்படுத்தப்பட்டது:  

* கலிஞ்சர் கோட்டை
* மாலவா ஆற்றங்கரையில் உள்ள பாஸ்வத், பேட்வா ஆற்றங்கரையில் அமைந்துள்ள விதிஷா  )
* காளிந்தி ஆறு  ( யமுனை ஆறு, கங்கை ஆற்றில் சங்கமிக்கும் இடம் )
* சேதி நாடு
* கோப மலை ( கோபாத்ரி அல்லது குவாலியர் )

இவன் தன்னை கலிஞ்சராதிபதி ("கலிஞ்சராவின் இறைவன்") என்று அழைத்துக் கொண்டான். ஆனால் இவன் கஜுராஹோவை தனது இராச்சியத்தின் தலைநகராகக் கொண்டதாகத் தெரிகிறது. 

## நிர்வாகம்
தங்கனின் முதலமைச்சராக பிரபாசா என்ற பிராமணர் இருந்தான்.அர்த்தசாஸ்திரத்தில் குறிப்பிடப்பட்டுள்ள தரத்தின்படி சோதிக்கப்பட்ட பின்னர் நியமிக்கப்பட்டான். யசோதரன் என்பவர் தங்கனின் அரச குருவாக இருந்தார்.

## மதம்
தங்கன் சைவ சமயத்தை பின்பற்றுபவனாக இருந்தாலும், மதங்களையும் மதித்தான். கஜுராஹோ கல்வெட்டு ஒன்று சிவன் கோவிலில் இரண்டு லிங்கங்களை நிறுவியதாக கூறுகிறது: ஒன்று மரகதம் மற்றும் ஒரு சாதாரண கல். இக்கோயில் விசுவநாதர் கோயில் என அடையாளப்படுத்தப்படுகிறது. 

தனது தந்தையால் ஆரம்பிக்கப்பட்ட  விஷ்ணு கோயிலை கட்டி முடித்தான். ஒரு சமகால கல்வெட்டு, தங்கன் சைனக் கோவிலுக்கு சில தோட்டங்களை வழங்கியதை பதிவு செய்கிறது. 

## இறுதி நாட்கள்
நூற்றுக்கும் மேற்பட்ட இலையுதிர்காலங்கள் வாழ்ந்த பிறகு, தங்கா தனது உடலை கங்கை ஆற்றிலும்யமுனை ஆற்றிலும் குளித்து வீடுபேற்றை அடைந்ததாக ஒரு கஜுராஹோ கல்வெட்டு தெரிவிக்கிறது. சில அறிஞர்கள் இதை தற்கொலை என்று விளக்கினர். ஆனால் இராஜேந்திரலால் மித்ரா, இது ஒரு நபரின் மரணத்தை அறிவிப்பதற்கான வழக்கமான வழி என கருதினார். 

இவனுக்குப் பின் இவனது மகன் காந்த தேவன் ஆட்சிக்கு வந்தான்.{Sfn|Mitra|1977}} எஸ். கே. சுல்லரே (2004) இவனது ஆட்சியின் முடிவை பொ.ச. 999 என குறிப்பிடுகிறார். ஆர். கே. தீக்சித் (1976) 1002 வரை இவனது ஆட்சியின் முடிவைக் குறிப்பிடுகிறார். 
## புகைப்படத் தொகுப்பு

## சான்றுகள்

### உசாத்துணை
* 
* 
* 
* 
பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
கரோல் ஆன் ஆசுவெல்

**கரோல் ஆன் ஆசுவெல்** *(Carole Ann Haswell)* ஒரு பிரித்தானிய வானியற்பியலாளரும் வானியல் பேராசிரியரும் ஆவார். இவர் திறந்தநிலைப் பல்கலைக்கழகத்தின் வானியற்பியல் பேராசிரியராகவும் வனியல் துறையின் தலைவராகவும் உள்ளார். இவர் அரசு வானியல் கழகத்தின் ஆய்வுறுப்பினர் ஆவார். இவர் பெர்னார்டு விண்மீன் b உள்ளிட்ட பல புறவெளிக் கோள்களை கண்டுபிடிப்பதில் ஈடுபட்டு வருகிறார்.

## இளமையும் கல்வியும்

## சொந்த வாழ்க்கை
ஆசுவெல்லுக்கு ஒரு மகள் உண்டு, இவர் பங்குச் சந்தை வணிகத்தில் ஆர்வம் உள்ளவர். இவர் தன் வானியற்பியல் அறிவைப் ப்யன்படுத்து பங்குகளை வாங்கியும் விற்றும் வருகிறார்.

### வெளியீடுகள்
இவரது வெளியீடுகள் பின்வருமாறு:
* 
* 
* 

## மேற்கோள்கள்


பகுப்பு:வாழும் மக்கள்
பகுப்பு:பிரித்தானியப் பெண் கணிதவியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பிரித்தானியப் பெண் இயற்பியலாளர்கள்
பகுப்பு:பிரித்தானியப் பெண் வானியலாளர்கள்
பெ. சுப்பையா அம்பலம்

**பெ. சுப்பையா அம்பலம்** (*P. Subbiah Ambalam*) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 1957 முதல் 62 வரை இராமநாதபுரம் நாடாளுமன்றத் தொகுதியின் உறுப்பினராக 2வது மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.

## வாழ்க்கை வரலாறு
சுப்பையா அம்பலம், தமிழ்நாட்டின் இராமநாதபுரம் மாவட்டத்தில் 1921ஆம் ஆண்டு மே 4 ஆம் தேதி பெரியண்ணன் அம்பலம் என்பவருக்கு மகனாகப் பிறந்தார். இவர் தனது கல்லூரிக் கல்வியைத் தாம்பரத்தில் உள்ள சென்னை கிறித்துவக் கல்லூரி மற்றும் சென்னை சட்டக் கல்லூரியில் (டாக்டர். அம்பேத்கர் அரசு சட்டக் கல்லூரி, சென்னை) ஆகியவற்றில் கற்றார்.

இவர் பாப்பாத்தி அம்மாள் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் நான்கு மகன்கள் உட்பட ஐந்து குழந்தைகள் உள்ளனர்.

## மேற்கோள்கள்

பகுப்பு:1921 பிறப்புகள்
பகுப்பு:இராமநாதபுரம் மாவட்ட மக்கள்
பகுப்பு:2ஆவது மக்களவை உறுப்பினர்கள்